એક અગ્રણી ગ્રુપના વાઇસ પ્રેસિડન્ટ કહે છે, ‘હાઉસિંગ પરવડે એવા કરવા માટે જમીનની કિંમત પણ પરવડે એવી હોવી જોઈએ, પણ જમીનની ઉપલબ્ધતા અને ફ્લોર સ્પેસ ઇન્ડેક્સને મુદ્દે સરકાર હજી સ્પષ્ટ નથી. સરકાર જ્યાં સુધી જમીન ખરીદવા માટેની પ્રક્રિયા ઓછા ભાવમાં મેળવી શકાય એવી સહેલી નહીં કરે ત્યાં સુધી અફૉર્ડેબલ હાઉસિંગનું નર્મિાણ કરવાનું તદ્દન અશક્ય થશે. સરકાર અથવા પ્રાઇવેટ ઠેકેદારોને અમુક બજેટ હાઉસિંગ કરવા માટેનું પ્રોત્સાહન આપવાની જરૂર છે અને તો જ એ હકીકતમાં શક્ય બનશે. અમે કલ્યાણમાં પાંચ વર્ષ પહેલાં માસ હાઉસિંગ પ્રોજેક્ટ માટે જમીન ખરીદી હતી. ત્રણ વર્ષ પહેલાં એનું કામ ચાલુ કર્યું, પણ જમીનની કિંમત ખૂબ જ વધી ગઈ એને લીધે અમારે સાથે-સાથે ઘરના ભાવ પણ વધારવા પડ્યા.’